GiliGold/VAD_KnessetCorpus huggingface dataset:
משה גפני: הבנתי, אמרת, המציאות היא לא כמו שאתה אומר.
ניסן סלומינסקי: המציאות אותו דבר, תחבר את המספרים.
משה גפני: המציאות היא לא כמו שאתה אומר, למה?
משה גפני: בגלל שהמציאות היא - - -
יצחק כהן: 114 פחות 50, חסרים 50.
<יהודה מונסוניגו: 65 יש לך כאן.
ניסן סלומינסקי: 65 פחות – תראה, זה אותם מספרים, לא חסר.
יצחק כהן: חסר 50, איפה ה-50?
ניסן סלומינסקי: אז את זה אני מסביר.
יצחק כהן: מה שיקול הדעת של השר לפסול אותם?
יצחק כהן: מה, מה הוא בדק?
משה גפני: רגע, שנייה, הוא לא יודע.
<יהודה מונסוניגו: הוא פשוט למד את הנושא.
<יהודה מונסוניגו: הוא לקח את התיק, בדק אותו, בחן אותו.
יצחק כהן: יותר ממה שאתה יודע, מה הוא יודע?
<יהודה מונסוניגו: מה זה יותר ממה שאני יודע הוא יודע?
ניסן סלומינסקי: אבל, מוישה, המספרים אותם מספרים.
משה גפני: אבל אתה לא נותן לי להשלים.
משה גפני: איציק, שנייה, אני באמצע.
יצחק כהן: אותי מעניין לדעת מה - - -
עיסאווי פריג': מה המליצו.
משה גפני: אגיד לך אחר כך את שיקול הדעת שלו.
משה גפני: אדוני היושב-ראש, יש 114 לפי הנתונים שיהודה אומר, ואני סומך על זה, יש 114 עמותות שחלקן, אני יודע, נמצאות במחלקה הרבה מאוד זמן, הועברו לשר ונתקעו אצל השר.
משה גפני: עכשיו אני העמותה, יש לי תורמים, אני עומד בכל הקריטריונים, אני משום מה מגיע היום לוועדה, אני לא מגיע, אף אחד לא יודע למה, עמדתי בכל הקריטריונים, אני רוצה להעלות חשד שאני בודק אותו בגלל שאני אוסף את כל הנתונים, מבין אלה שנשארו אצל השר לחלק גדול מהם בוודאי – מה זאת אומרת הולכים להיות קריטריונים?
משה גפני: הוועדה עדיין לא הוקמה, הקריטריונים לפי דעתי צריכים להיות בחקיקה, אבל בכל מקרה מדובר בכל אופן על הליך חקיקתי שצריך לקחת המון זמן, מה אשמה העמותה הזאת שעומדת בכל הקריטריונים - - -
<יהודה מונסוניגו: אז זה מה שאמרנו, אז הסברנו.
משה גפני: לא, אני לא מדבר על - - -
<יהודה מונסוניגו: נביא אותן עכשיו.
ניסן סלומינסקי: ה-40 האלה יצטרכו להגיע אלינו.
משה גפני: רגע, את הקריטריון הבאתם, את "נפש בנפש" לא הבאתם.
משה גפני: מה היה הקריטריון?
משה גפני: את אלה להביא ואת האחרים לא?
<יהודה מונסוניגו: הם עברו על התיקים ועברו תיקים ולמדו את המסלולים.
משה גפני: היה סדר בהעברה על התיקים?
<יהודה מונסוניגו: כן.
<יהודה מונסוניגו: לא יודע, מה זה "סדר"?
<יהודה מונסוניגו: סדר רגיל נורמטיבי.
משה גפני: יפה, אנחנו מדברים על - - -
יצחק כהן: מה זה, יש שם אנשי מקצוע שעברו על התיקים?
משה גפני: יהודה, אל תעמוד בחזית הזאת, זאת לא החזית שלך, תאמין לי.
עליזה לביא: ניסן, אני מקשיבה קשב רב לחברי - - -
ניסן סלומינסקי: דקה, עליזה, בסדר, כל אחד ידבר.
משה גפני: אני מבקש, היות ומדובר על המצב הזה שבו אנחנו לא יודעים, אין קריטריונים לעכב את מי שעבר את יהודה מונסוניגו, אין קריטריונים, אלא אם כן - -
עיסאווי פריג': יש קריטריון של שיקול הדעת.
משה גפני: - - מדובר על עמותה פוליטית או משהו, אין בגלל שזה עומד לביקורת שיפוטית, הרי צריך להסביר, אנחנו לא חיים במשטר שבו יכול לבוא שר נכבד ככל שיהיה והוא אומר:
משה גפני: אני עוצר סתם בגלל שאני בודק.
משה גפני: אנחנו מדברים כבר שבוועדת הכספים לא אושרו עמותות על-פי סעיף 46 מתחילת הקדנציה.
ניסן סלומינסקי: יכול להיות שהוא בודק כאלה של חדשים.
משה גפני: מאה אחוז, בסדר גמור, בודק.
משה גפני: אמרו לך שהיום תגיע רשימה של 50 עמותות, היא לא הגיעה.
ניסן סלומינסקי: הגיע רק חלק ממנה.
משה גפני: היא לא הגיעה.
משה גפני: החלק שהגיע, אנחנו קוראים, אנחנו רואים את החלק שהגיע.
יצחק כהן: השאלה, אלה שלא הגיעו, מה הסיבה שלא הגיעו.
יצחק כהן: אז תשאל.
משה גפני: לא הגיעו עמותות שיש להן - - -
<יהודה מונסוניגו: הסברתי.
יצחק כהן: מתי הסברת?
<יהודה מונסוניגו: העברתי, אמרתי שהשר - - -
יצחק כהן: מישהו מלשכת השר תקע את זה, למה?
ניסן סלומינסקי: הוא לא יודע להגיד.
ניסן סלומינסקי: חבר'ה, עזבו, די, רב יצחק.
יצחק כהן: הנה, זה לא פה.
<יהודה מונסוניגו: זה יהיה עוד שבוע.
ניסן סלומינסקי: נמצא כאן עובד ציבור, חבר'ה, תרדו מהשאלות האלה אליו כרגע.
ניסן סלומינסקי: די, קיבלת ממנו את האינפורמציה, עכשיו בוא אנחנו נדבר.
ניסן סלומינסקי: יהודה נתן את האינפורמציה, גמרנו, אל תשאלו אותו, הוא עובד ציבור, נקודה.
משה גפני: ניסן, מאה אחוז.
משה גפני: יהודה לא בעניין, אני מודה לך על האינפורמציה, זה עבר ממך מה שעל-פי החוק צריך לעבור לחתימת השר.
משה גפני: אומר יושב-ראש ועדת הכספים - -
יצחק כהן: מישהו במשוא פנים תקע את זה.
קארין אלהרר: אתה לא יודע, אל - - -
יצחק כהן: מאה אחוז, מיליון אחוז.
משה גפני: - - אמרו לו שתגענה 50 - - -
ניסן סלומינסקי: השתדלו לגמור את כולן לישיבה של היום.
משה גפני: אנחנו מדברים על תקופה של חודשים ארוכים, לא מדובר על רשימות שהועברו אתמול.
משה גפני: אני אומר לך, שיהודה יגיד אם אני טועה.
משה גפני: חודשים ארוכים – אביא שמות עם מספרי עמותות.
ניסן סלומינסקי: רק שנייה, רב מוישה, אתן רק את האינפורמציה, בזמנו ביקשתי, התחלתי לקבל טפטוף ואמרתי שאני נכנס לזה ודיברתי אתם, בסופו של דבר התקבלה החלטה אצל השר שבינתיים ממשיך הכול כרגיל, ואז אמרתי: אני לא מעלה עד שאקבל את הכול.
ניסן סלומינסקי: העבירו את הרשימות, בסופו של דבר שאלתי כמה עוד יש?
ניסן סלומינסקי: אז אמרו לי – ואני מדבר על השבועיים האחרונים – יש עוד כ-50 ואמרו שיעשו כל מאמץ, השר יעשה כל מאמץ עם אנשי לשכתו, ויש מישהו מיוחד בלשכה שעובד על זה גם או מישהי - - -
משה גפני: אולי אדבר אתו.
ניסן סלומינסקי: מישהי.
משה גפני: מישהי?
יצחק כהן: מי זאת?
ניסן סלומינסקי: קוראים לה נעמה, אני חושב, אני מדבר אתה כל הזמן גם.
משה גפני: היא פה?
עליזה לביא: לא, היא לא פה.
ניסן סלומינסקי: היא לא פה.
משה גפני: אני יכול לדבר אתה?
ניסן סלומינסקי: שהם עושים מאמץ – הייתה אצלי פגישה - - -
יצחק כהן: מי זאת נעמה?
יצחק כהן: מה התפקיד שלה?
ניסן סלומינסקי: היא יועצת השר והיא מטפלת בנושא.
עליזה לביא: אני מוכנה לדבר, אבל אני לא – בוא הנה, אי-אפשר לדבר אתו.
יצחק כהן: היא יותר חכמה מיהודה?
יצחק כהן: היא יודעת יותר פרטים?
יצחק כהן: יותר קריטריונים?
יצחק כהן: עד איזה גבול מגיעים הדברים האלה, זה לא ייאמן, שערורייה.
ניסן סלומינסקי: תן לי רק להשלים את החלק.
ניסן סלומינסקי: רב יצחק, אמרו שישתדלו לגמור כדי להעביר, בסופו של דבר חיכיתי.
ניסן סלומינסקי: מה שהבנתי, שהיום הגיע רק חלק מזה, אני מניח שהיתרה תגיע לקראת הישיבה הבאה.
ניסן סלומינסקי: היא תגיע לקראת הישיבה הבאה, אני מקווה, ונאשר אותם גם בישיבה הבאה, זה לא קשור לוועדה החדשה ולכל מיני דברים.
משה גפני: רק להגיד את המשפט האחרון.
משה גפני: אני מבקש, מכיוון שיש לי חשד, חשד ציבורי מאוד מבוסס מכיוון שאנשים פנו אלי, אני גם לא שומע מיהודה דבר אחר ממה שאמרתי עד עכשיו.
יצחק כהן: למשוא פנים.
משה גפני: הוא העביר כדין, הוא העביר לחתימה, הגיעה רשימה, שהרשימה הזאת נמצאת כבר הרבה חודשים אצל השר, הגיעה רשימה מאוד ספציפית של 11 עמותות, כאשר 40 ומשהו לא נמצאים שם.
משה גפני: ה-40 ומשהו, לי יש חשד, בעמותות שפנו אלי יכול להיות שאני טועה, שמדובר על עמותות חרדיות.
משה גפני: אם אני טועה, אז אני מודה לה'.
משה גפני: אם אני לא טועה, אז המצב הוא כזה שלוקחים את הציבור החרדי, מכים בו בתקציב שאושר כאן ואחרי זה אומרים לו עוד דבר: אתה גם לא תקבל תרומות, אנחנו גם לא נסייע לך בקבלת תרומות.
משה גפני: אם זה המצב, אני במקומך הייתי אומר: הבטחתם לי 50, תביאו את ה-50, אני אאשר את כולם יחד.
ניסן סלומינסקי: מוישה, לי התחייבו שזה לא הקריטריון.
משה גפני: אם המצב הוא לא כזה ששר האוצר מחכה עם העמותות האלה, אגיד לגופים האלה שפנו אלי: אני לא יכול לעזור לכם יותר, תלכו לבג"ץ.
משה גפני: אין סמכות לשר האוצר בשום מקום, רק במשטר דיקטטורי, למנוע מעמותות מה שבחוק מגיע להן רק בגלל הצביון שלהן.
משה גפני: הוא יכול אם זה שיקול פוליטי, הוא יכול אם משהו לא בסדר, הוא יכול אם הוא מרים טלפון ואומר: הגוף לא פועל, האגף כשל, המחלקה כשלה, היא לא בדקה מספיק, אם הוא אומר את זה.
משה גפני: אם הוא לא אומר את זה, אם זה כמו שאני אומר, שרוב הגופים האלה הם גופים חרדיים, זה לא עומד בביקורת שיפוטית.
משה גפני: אני במקומך הייתי אומר: בוא נמתין, נעשה עוד ישיבה ונאשר את כולם.
משה גפני: אני את סעיף 46 כשהייתי מביא, לא הייתי בודק את העמותות, הייתי מביא מייד כשזה מגיע, למחרת זה היה מאושר.
משה גפני: חצי שנה שמדינת ישראל לא אישרה סעיף 46 לאף עמותה.
קארין אלהרר: יש מכסה, אז מה הבעיה?
משה גפני: ועדת הכספים לא אישרה אפילו עמותה אחת.
עליזה לביא: שמעתי קשב רב את הדברים של חברי היקר, חבר הכנסת גפני, שכמו שאמרתי בראשית הישיבה היום כרתנו ברית בינינו, ואני - - -
משה גפני: תצטרכי גם לפרט מה זה, אנשים ייבהלו.
עליזה לביא: לא ברית הזוגיות.
משה גפני: לא ברית הזוגיות, לא על זה עוד – גם לא ברית בהשקפת עולם.
משה גפני: אם את כורתת אתי ברית את צריכה לעזוב את המפלגה שאת נמצאת שם.
עליזה לביא: ועדיין אהיה חברה שלך.
עליזה לביא: ניסן, תשמע.
ניסן סלומינסקי: כן, אני שומע.
עליזה לביא: אני מעריכה מאוד את חברי, חבר הכנסת גפני, ואני מצרה מאוד לשמוע דווקא ממש יומיים-שלושה לפני ערב יום כיפור חשדות כל כך קשים - -
משה גפני: אתן לך את המכתבים.
עליזה לביא: - - ופגיעה מאוד לא ראויה ולא נכונה בכל מה שקשור ליושרה ציבורית ובאמת לעבודה מקצועית שנעשית במשרד.
עליזה לביא: אני יכולה להציג בפניך, אדוני יושב-הראש, הרבה מאוד פניות שהגיעו מעמותות שרחוקות מאוד מעולמו של חבר הכנסת גפני שגם הן לא נענו וגם הן מעוכבות.
משה גפני: איפה לא נענו?
משה גפני: אצל יהודה או אצל השר?
עליזה לביא: גם וגם.
משה גפני: אצל יהודה אני לא מדבר.
עיסאווי פריג': גפני, אל תתחרה עם החברה הערבית בסוגיה הזו, אל תתחרה.
עליזה לביא: וגם חברותי בנצרת – היינו יחד בנצרת ושמענו גם את - - -
יצחק כהן: עליזה, אז מה הסיבה?
עיסאווי פריג': קשיחות שיקול דעת, מתי שבא לי אני מקשיח, מתי שאני לא רוצה אני מגמיש, זה המצב.
עליזה לביא: לא, זה לא נכון, זה לא נכון.
ניסן סלומינסקי: רגע, עליזה מדברת.
יצחק כהן: רגע, בוא נשמע מה הסיבה שהן מעוכבות.
ניסן סלומינסקי: רבותי, רב יצחק, תנו לעליזה לסיים בשקט.
ניסן סלומינסקי: דיברנו להקשיב לקול שופר.
משה גפני: בכבוד.
משה גפני: אני יכול להקשיב לקול שופר, אבל להקשיב לעליזה - - -
ניסן סלומינסקי: להקשיב, זה השופר, היא השופר.
משה גפני: היא לא השופר.
עליזה לביא: אני לא תוקעת בשופר, אל תדאג.
ניסן סלומינסקי: הקשבה, לא שופר.
משה גפני: בדיוק, אני יודע שלא רצית שהוא יגיד - - -
יצחק כהן: נו, בוא נשמע את הסיבות למה הוא עיכב.
עליזה לביא: מה שאני מציעה, שנקבע דד-ליין, נציב זמן ונבקש את הרשימות, ונעבור על הדברים גם כדי באמת לנקות את התחושה הלא נעימה, אני מקשיבה לתחושה שלך.
משה גפני: אתן לך את המכתבים?
עליזה לביא: בסדר, גם לי יש מכתבים, אבל - - -
יצחק כהן: זה רעיון טוב, מוישה, תביא את כל הרשימה, נראה למה גברת נעמה עיכבה אותה.
עליזה לביא: ונראה את הדברים ונעבור עליהם ונשמע אותם.
עליזה לביא: תאמין לי, נעמה עובדת ימים כלילות, אני מכירה אותה, לא פייר לפגוע בעובדת - - -
משה גפני: מה הדד-ליין?
ניסן סלומינסקי: אני לא רוצה לעכב, חבל לי.
יצחק כהן: ניסן, אולי להזמין אותה עם הרשימות.
ניסן סלומינסקי: רבותי, מאחר שאני גם שאלתי את השאלות והתשובות שניתנו לי היו שבכלל זה לא קריטריון ובכלל זה לא קנה המידה.
יצחק כהן: אלא?
יצחק כהן: אז מה כן?
ניסן סלומינסקי: עברו חלק ויעברו.
ניסן סלומינסקי: אני מציע – מאחר שיש פה באמת גופים, וראיתי יש גם גופים של דת ובתי-כנסת, יש פה בתוך הרשימה גם, לא יודע מה יש ברשימה שעוד תגיע – מה שאני מציע, ויש לנו מספיק כוח, חבל שאלה שפה כבר לא נאשר אותם, אני מציע שנאשר אותם.
משה גפני: רגע, אבל מציעה חברת הכנסת עליזה לביא - - -
ניסן סלומינסקי: היא גם מציעה שנקבע זמן שיתרת הרשימה תגיע לפה.
משה גפני: מה זה הזמן?
יצחק כהן: יהודה אמר שבוע.
<יהודה מונסוניגו: אחתים את השר, את המנהל ואעביר לך.
ניסן סלומינסקי: עוד שבועיים, כי אני פשוט לא יודע בגלל חול המועד סוכות להגיד כמה ימי עבודה יש.
משה גפני: אתם מבלבלים אותי כל הזמן עם חול המועד סוכות ועם יום כיפור, מה לעשות בתקופת החגים?
משה גפני: לא לעזור לאנשים?
משה גפני: מה לעשות בחגים?
משה גפני: לשבת בבית ללמוד תורה, תאמין לי, יותר טוב.
משה גפני: אני רוצה רשימה אפילו אם אתה לא עושה ישיבה, אני רוצה לראות את הרשימה.
משה גפני: הרשימה שעברה את יהודה ואת - - - השר.
ניסן סלומינסקי: רב מוישה, אני רוצה את התיקים, לא רוצה רק רשימה, אני רוצה את כולם.
ניסן סלומינסקי: שאלת אותי למתי, אז אני אומר:
ניסן סלומינסקי: או לישיבה הקרובה - - -
משה גפני: ומתי זה הישיבה הקרובה?
ניסן סלומינסקי: מייד אחרי סוכות, אז אני לא יודע אם יהיה את הזמן לגמור את העבודה.
יצחק כהן: כ"ה בכסלו.
ניסן סלומינסקי: אז לישיבה שלאחר מכן של ה-8 באוקטובר.
משה גפני: מה, אי-אפשר עכשיו לשחרר את העמותות?
משה גפני: לישיבה הבאה.
משה גפני: אבל אי-אפשר עכשיו?
משה גפני: מה זה נוגע לחול המועד?
ניסן סלומינסקי: לא, אני לא יודע בדיוק כמה זמן עבודה יש.
משה גפני: העמותות האלה נמצאות כבר חודשים ארוכים.
ניסן סלומינסקי: יש ארבעה ימים, פחות - - -
משה גפני: אי-אפשר לבדוק את זה?
ניסן סלומינסקי: לא יודע, אני לא רוצה שיעבוד לי בחול המועד וביום כיפור, אז אם יהיה עוד שבוע עד ה-8 באוקטובר, הישיבה הבאה, או עד ה-1 באוקטובר או עד ה-8 באוקטובר, שתי הישיבות שיש לנו, אלחץ אותו שיקבל את הכול.
יצחק כהן: תעשה כינוס שלא מן המניין.
משה גפני: אני מבקש עד ה-1.
ניסן סלומינסקי: בסדר, ואם בגלל חול המועד, אני לא רוצה שיעבדו.
משה גפני: מה זה בגלל חול המועד, אני לא מבין.
ניסן סלומינסקי: אני לא יודע מה הם צריכים לעשות.
משה גפני: הוא אמר לך שמביא את זה היום.
ניסן סלומינסקי: אבל עובדה שלא הספיקו.
ניסן סלומינסקי: אני לא יודע, אני אומר, אם ייקח עוד כמה ימים, הפוך, אני רוצה להיות ריאלי, אשאף שזה יגיע ב-1, תאמין לי.
משה גפני: עליזה לביא הציעה לקבוע דד-ליין.
יצחק כהן: די, נו.
משה גפני: אבל אלו לא עמותות שעכשיו מגיעות לשם ואתה אומר שלא יעבדו בחול המועד, זה עמותות שנמצאות שם המון זמן, זה עמותות שעברו את יהודה ואת המחלקה שלו.
משה גפני: מה צריך יותר מיומיים?
ניסן סלומינסקי: רב מוישה, אני לא יודע, צריך שהשר יסתכל, ואני לא יודע להגיד לך אם השר יושב.
משה גפני: השר יסתכל.
ניסן סלומינסקי: שוב, אני לוחץ שכן, הרי הוויכוח שלי לא אתך, אני רוצה להיות ריאלי, ציפיתי שזה יהיה להיום, לא ידעתי כמה – לא יודע מה הייתי עושה אם הייתי יודע מראש, אבל לא חשוב, אנחנו כבר נמצאים בזה, אז אלחץ שזה יהיה לישיבה הקרובה, תאמין לי, אבל אני נותן דד-ליין.
ניסן סלומינסקי: רבותי, אנחנו צריכים לאשר - - -
קארין אלהרר: ניסן, זה הנושא האחרון היום?
ניסן סלומינסקי: לא, מה פתאום, אנחנו רק בהתחלה.
קארין אלהרר: מה "לא"?
קארין אלהרר: אין לו ועדת משנה?
ניסן סלומינסקי: אין, אי-אפשר לעשות ועדת משנה כשיש את הוועדה עצמה, אין מה לעשות, נו.
<טמיר כהן: אין ועדת משנה.
ניסן סלומינסקי: אי-אפשר לעשות את זה, אף אחד לא דמיין שזה ייקח לנו ככה.
ניסן סלומינסקי: אני בשתיים כבר הייתי צריך להיפגש עם מנכ"ל משרד החקלאות על השביתה, מה אני יכול לעשות?
משה גפני: קודם כול לגבי קביעת הקריטריונים אתה אומר מילה?
משה גפני: זאת אומרת, שהוועדה תהיה מעורבת במה שקובעים.
ניסן סלומינסקי: בטח שאדבר אתם, ודאי.
משה גפני: להגיד בוועדה.
ניסן סלומינסקי: ודאי, ברגע שאדע, קיבלנו את זה רק עכשיו.
ניסן סלומינסקי: רבותי, יש לנו - - -
משה גפני: אני מציע עד ה-1 בחודש.
משה גפני: לא יגיע עד ה-1 בחודש, בסדר, לא הולכים לדין, אבל תאמין לי, אפשר ביומיים לעשות את זה, אני יודע.
ניסן סלומינסקי: אדרוש את זה כפי שדרשתי את זה להיום, לא ידעתי כמה - - -
יצחק כהן: הולכים למחזר את הדיון.
ניסן סלומינסקי: רבותי, יש לנו חמש רשימות, אני מציע, בוא נאשר אותם, וכל מה שדובר פה גם יעבור לשר, כי מטעם השר כאן נמצאים אנשים שיעבירו את זה, וגם אני אדע להעביר את זה ואנחנו נלחץ.
ניסן סלומינסקי: יש כאן מספורים, מספר 1.
יצחק כהן: הוא אמר שהוא לא יקבל הוראות מגפני.
עיסאווי פריג': נעבור עמותה עמותה שנבין.
יצחק כהן: לא, לא, אחר כך תישאר, אין זמן.
עיסאווי פריג': מה זה ככה "לא", "לא"?
עיסאווי פריג': שנבין.
יצחק כהן: אנשי תע"ש מחכים מהבוקר, לא אכפת לך?
עיסאווי פריג': אני שואל שאלה, עמותה עמותה, למה יש שנה?
עיסאווי פריג': למה זה שנתיים?
יצחק כהן: שאלת, שאלת.
עיסאווי פריג': לא שאלתי.
עיסאווי פריג': למה אתם מחפפים - - - ?
עיסאווי פריג': אנחנו צריכים עמותה עמותה, רבותי.
ניסן סלומינסקי: לא, לא צריך.
עיסאווי פריג': אתם רוצים נוהל תקין, אז נוהל תקין נעשה אצלנו.
עיסאווי פריג': לא מדברים על נוהל תקין וזה עובר - - - , באמת.
ניסן סלומינסקי: אז יצביעו שלא, ואז נעשה אחרת.
ניסן סלומינסקי: עיסאווי, רשימה מספר 1, כתוב כאן מספר 1, כל אחד שיעיין בה.
משה גפני: מה זה מספר?
משה גפני: איפה כתוב מספר 1?
<טמיר כהן: יש את הסימן, הנה, בסעיף 1.
עיסאווי פריג': זה לא הגון, זה לא תקני, למה מעבירים?
עיסאווי פריג': ניסן, למה אתה מדלג על מה שהעליתי?
ניסן סלומינסקי: אתה העלית, אני לא מסכים אתך.
ניסן סלומינסקי: נו, אז מה אני יכול לעשות?
עיסאווי פריג': אבל למה?
עיסאווי פריג': שאבין למה.
ניסן סלומינסקי: ככה, כי כבר ככה אנחנו נמצאים במצב של זה, ואין טעם.
עיסאווי פריג': מה זה אילוץ זמן?
עיסאווי פריג': אנחנו מאשרים דברים מאוד מהותיים בלמרוח אותם?
ניסן סלומינסקי: אני לא מבין, אתה כל הזמן בוכה על זה שהשר לא מאשר ואתה רוצה לעכב עכשיו?
ניסן סלומינסקי: לא מצליח להבין אותך, ממש.
ניסן סלומינסקי: עבר את כל הגופים, את הכול, מה אתה עוד רוצה?
עיסאווי פריג': יש עמותות שמאושרות לשנה, אחת לשנתיים, אחת לשלוש, שנבין.
<יהודה מונסוניגו: אבל הסברתי.
ניסן סלומינסקי: הסביר לך האיש, די, נו.
עיסאווי פריג': לא משכנע.
<יהודה מונסוניגו: לא משכנע?
עיסאווי פריג': הוא לא בסדר, אז אל תיתן לו שנה גם, כי הוא לא בסדר, אל תיתן לו.
<יהודה מונסוניגו: שמונה גופים.
ניסן סלומינסקי: יש כמה מה-22.
ניסן סלומינסקי: כאן ברשימה הזאת ישנם שמונה גופים.
ניסן סלומינסקי: מי בעד לאשר מתן סעיף 46 לשמונת הגופים האלה?
ניסן סלומינסקי: לפי הרשימה המצורפת פה.
ניסן סלומינסקי: רבותי, צריכים להצביע.
ניסן סלומינסקי: העמותות ברשימה מספר 09261013 אושרו לעניין סעיף 46 לפקודת מס הכנסה.
ניסן סלומינסקי: הרשימה השנייה זה 09355613 גם כן מה-20 במאי, ברשימה הזו יש שלוש עמותות.
עיסאווי פריג': חרטבונה, לבוא לצחוק, שיביאו את הרשימות האלו קודם, לפחות שנעיין בהן.
יצחק כהן: תצביע נגד, עיסאווי.
ניסן סלומינסקי: מי בעד לאשר אותן?
ניסן סלומינסקי: העמותות ברשימה מספר 09355613 אושרו לעניין סעיף 46 לפקודת מס הכנסה.
ניסן סלומינסקי: הרשימה השלישית זה מה-5 ביוני, שכתוב שם משהו באנגלית: MA50d1-2-210, יש בה שש עמותות.
משה גפני: זה אגב לעשות פלסתר מהחוק.
יצחק כהן: תזמורת המהפכה.
משה גפני: 5 ביוני עד עכשיו זה לא מאושר.
יצחק כהן: עיסאווי, תזמורת המהפכה.
עיסאווי פריג': עזוב, אתה לא רציני.
ניסן סלומינסקי: הסברתי למה.
ניסן סלומינסקי: העמותות ברשימה מספר MA50d1-2-210 אושרו לעניין סעיף 46 לפקודת מס הכנסה.
עיסאווי פריג': אתם לא רציניים, עזוב.
עיסאווי פריג': אתה נכנע לדברים - - - אני רואה, אתם רק מדברים.
משה גפני: לא הסתכלתי אפילו על הרשימה.
עיסאווי פריג': עמותות שהוקמו לפני שמונה חודשים מאושרות עכשיו.
ניסן סלומינסקי: רשימה מה-29 ביולי.
ניסן סלומינסקי: ה-29 ביולי זה A50D1-2-638-13, יש בה 37 עמותות, רבותי.
ניסן סלומינסקי: מי בעד לאשר את מתן סעיף 46?
ניסן סלומינסקי: העמותות ברשימה מספר A50D1-2-638-13 אושרו לעניין סעיף 46 לפקודת מס הכנסה.
ניסן סלומינסקי: הרשימה האחרונה של ה-2 בספטמבר, 279-13, יש בה 11 מוסדות.
משה גפני: רגע, איפה הרשימה?
עיסאווי פריג': אז מה, במילא לא תצביע נגד, מה אתה שואל?
שמעון סולומון: למה לא?
עיסאווי פריג': לא, סתם מדברים, בסוף - - -
ניסן סלומינסקי: מספר 1 שלה זה בית-הכנסת.
ניסן סלומינסקי: מי בעד לאשר את הרשימה?
ניסן סלומינסקי: העמותות ברשימה מספר 279-13 אושרו לעניין סעיף 46 לפקודת מס הכנסה.
ניסן סלומינסקי: הרשימה אושרה גם כן.
משה גפני: הנה הרשימה, הנה.
משה גפני: אדוני היושב-ראש, מאז שאני נמצא בוועדת הכספים הרבה מאוד קדנציות, כשהייתי פה חבר, כשהייתי ממלא-מקום - - -
עיסאווי פריג': זה צחוק.
יצחק כהן: זהו?
יצחק כהן: סיימנו?
עיסאווי פריג': לא, אבל אני אעשה מזה רעש, חותמת הגומי הזו, סגן השר מחייך.
משה גפני: עיסאווי, שנייה, אני אתך.
יצחק כהן: הכול תלוי באלקנה.
משה גפני: מאז שאני חבר בוועדת הכספים, ממלא-מקום, והייתי מצביע, והייתי יושב-ראש ועדה, בחיים לא היה דבר כזה שלא הצבעתי בעד סעיף 46.
משה גפני: אם הייתי בודק את העמותות יכול להיות שלא הייתי מצביע, - -
ניסן סלומינסקי: מסכים אתך.
משה גפני: - - יש שם דברים שהם נגד ההשקפה שלי כרחוק מזרח ממערב, לא בדקתי אפילו מי זה, עבר את יהודה מונסניגו, עבר את המחלקה - - -
עיסאווי פריג': למה לא הסכמת שנצביע עמותה עמותה אם כך?
עיסאווי פריג': למה שתקת?
משה גפני: לא, לא, בגלל שלא מצביעים על זה.
ניסן סלומינסקי: עיסאווי, באמת, נו.
משה גפני: עבר את המחלקה, מבחינתי נגמר העניין, אסור היה לעכב ולא להיכנס לעניין.
משה גפני: פעם ראשונה בחיים שלי שאני לא מצביע, לא הצבעתי נגד, אבל גם לא הצבעתי בעד.
משה גפני: פעם ראשונה שאני יודע שיש אפליה שיכול להיות שמקורה בסיבות שאני לא יודע מה.
משה גפני: יש אפליה, מתעכב הרבה מאוד זמן, גם מה שאתה עיכבת את זה כאן זה כתוצאה מאפליה שהייתה אצל השר, שאמרת בעצמך, ביקשת שיבואו כל העמותות שנמצאות שם כבר חודשים ארוכים.
משה גפני: אני רואה בעניין הזה דבר שהוא קודם כול נגד החוק, אני לא חושב שיש בעניין הזה שיקול דעת, אבל מעבר לזה שאין שיקול דעת, אחרי כל כך הרבה חודשים השר רוצה לבדוק שבוע-שבועיים, בסדר, אבל לא חצי שנה.
משה גפני: יש פה עמותות שנמצאות כבר מיוני, שנמצאות מיולי, שנמצאות ממאי, יש עמותות שנחתמו על-ידי יובל שטייניץ כשר האוצר ולא נמצאות כאן עכשיו.
משה גפני: פעם ראשונה שיש אפליה בעניין הזה.
משה גפני: ואני מדגיש וחוזר ומדגיש, סעיף 46 זה לא תקציב, זה אלה שיצאו מתקציב המדינה.
משה גפני: אומרים לאנשים: אל תתרמו, וזה לא האגף המקצועי, זה אצל השר.
משה גפני: אני מקבל את העניין הזה, אני לא - - -
ניסן סלומינסקי: אז סיכמנו מה נעשה כבר.
משה גפני: בסדר, אני מקבל את העניין הזה.
עיסאווי פריג': תוסיף לזה שאנחנו מרגישים חותמת גומי, מצביעים על דברים שלא יודעים על מה מצביעים.
עיסאווי פריג': אפילו עמותה עמותה לא נותנים לנו, חותמת גומי.
משה גפני: לא מצביעים על זה עמותה עמותה בניגוד להעברות, לא, על זה מצביעים על הרשימה.
משה גפני: אני מקווה שבימים הקרובים, אתה, אדוני היושב-ראש, תקבל את הרשימה, אני מבקש ממך שאם אתה מקבל את הרשימה מבלי קשר - - -
יצחק כהן: את הסיבות לעיכוב.
ניסן סלומינסקי: אודיעך.
ניסן סלומינסקי: אודיעך, רב מוישה.
משה גפני: שנייה, אני מדבר, אני רוצה את ההקשבה של יהודה גם.
משה גפני: אני מבקש שתאמר בלשכת שר האוצר, הם יכולים להביא את הרשימה גם היום ומחר, אני רוצה לראות את הרשימה.
משה גפני: אם אכן יתברר שיש עמותות שבגלל הצביון שלהן, לא בגלל בעיות נקודתיות, אלא בגלל הצביון שלהן, אני אומר להן ללכת לבג"ץ, שזה יעמוד בביקורת משפטית.
עליזה לביא: אבל למה אתה אומר?
עליזה לביא: יש פה קריית צאנז בנתניה, יש פה נתיבות, יש פה - - -
ניסן סלומינסקי: די, עליזה, סיימנו, רבותי.
קארין אלהרר: גפני, אבל ראית את הרשימה שהועברה היום?
קארין אלהרר: אפליה?
קארין אלהרר: נו, באמת?
עליזה לביא: אפשר לחשוב שזו רשימה שצבועה באיזה צבעים שהם לא מוכרים לך.
עליזה לביא: נו, באמת.
משה גפני: אני עוד לא הסתכלתי, אני - - - בלי להסתכל.
ניסן סלומינסקי: רבותי, הורדנו את הסעיף הזה, הוא גם לא אומר – הוא רק אומר שיש לו חשש.
משה גפני: יש לי חשש, כן, בדיוק.
ניסן סלומינסקי: מאה אחוז, אני מקווה שיתברר שלא, וזה בסדר גמור.
משה גפני: יתברר שכן, אבל אם זה ייפתר אז ייפתר.
ניסן סלומינסקי: אני מקווה שכולנו עברנו את החגים בטוב.
ניסן סלומינסקי: אחרי ראש השנה ישבנו, אבל אחרי סוכות, תמיד מהותה של סוכות זו השמחה, החברות, הידידות, זו מהותו של החג, אז אני מקווה ששאבנו כוחות מסוכות וזו צריכה להיות צידה שצריכה להספיק לנו לשנה שלמה.
אראל מרגלית: בשביל לריב כמו ידידים.
ניסן סלומינסקי: זה בסדר, חילוקי דעות זה דבר מבורך ביהדות, זה רק מפרה ומוציא בסופו של דבר את האמת לאור.
ניסן סלומינסקי: חברות בתוך משפחה זה סיפור אחר, חברות שאחד רוצה לשמוע את השני וללמוד מהשני ולא אחד רוצה לנצח את השני.
ניסן סלומינסקי: רבותיי, יש לנו יום עמוס מאוד היום ובנושא שנגיע לשינויים, זה הנושא השני, אז נדבר בנושא הזה ואני מבין שהיו כאן הרבה דברים שלא פעלו כפי שקיוו שיפעלו, אבל על זה נדבר כשנגיע לזה.
ניסן סלומינסקי: הנושא הראשון זה הנושא של הבורסה, כולנו מודעים לזה שהבורסה היא אחת הכלים הכלכליים החשובים במדינה.
ניסן סלומינסקי: שמוליק, תגיד לי אם זה צודק, שהבורסה זה אחד הכלים הכלכליים החשובים.
<שמואל האוזר: הכנתי שקף.
ניסן סלומינסקי: יש לנו כמה כלים כלכליים חשובים וכנראה מצבה של מדינת ישראל הוא כל כך טוב, שאין צורך בנגיד לבנק ישראל ואין צורך בבורסה מתפקדת כמו שצריך, ואין צורך בזה, אולי.
ניסן סלומינסקי: מי יודע, יכול להיות.
ניסן סלומינסקי: והציניים בטח יגידו, שככל לא יהיו כאלה דברים אולי המצב יהיה יותר טוב.
ניסן סלומינסקי: אנחנו עדיין חושבים שצריך להיות נגיד לבנק ישראל ואנחנו עומדים נדהמים ומשתוממים שעדיין אין נגיד ויכול להיות שנצטרך לחזור לדון בזה שוב.
ניסן סלומינסקי: חשבנו שזהו, לפני החג יהיה נגיד, או במהלך החג יהיה נגיד, ואולי עכשיו.
אלעזר שטרן: או כשיהיה נגיד יהיה חג.
ניסן סלומינסקי: אבל זה נשמע הזוי לחלוטין, אין לי שום הסבר אחור, יכול להיות שנצטרך להזמין הפעם דרגים יותר גבוהים שיידעו להסביר מה קורה.
ראובן ריבלין: כשדברים נופלים בהפתעה, לאנשים לוקח זמן להתאושש.
ניסן סלומינסקי: נכון, כן, בזה אתה צודק.
ניסן סלומינסקי: זה כבר קבענו בזמנו, שנצטרך לקבוע נהלים ואם מודיעים, צריכים לתת זמן שבוע-שבועיים לשכנע את המודיע, אולי הוא יחזור בו, אם רוצים, אבל אם לא, מיד אז צריכה להתחיל להתנהל אותה התנהלות שצריכה להתנהל, ולא שבוע לפני שפג התוקף.
ניסן סלומינסקי: בכל אופן אנחנו עכשיו עוסקים בבורסה ואנחנו כן חושבים שהבורסה זה כלי מאוד מרכזי בחיי הכלכלה של המדינה, או מקור רציני לגיוס כספים כדי שמפעלים יוכלו לעבוד, מקום שיכול להיות טוב להשקיע כספים של הציבור הרחב.
ניסן סלומינסקי: אנחנו רוצים שהבורסה תעבוד כפי שהייתה בימי תפארתה.
ניסן סלומינסקי: אם אני זוכר טוב, אז בימים הטובים המחזור בבורסה היה 2.9 מיליארד, זה מה שיש לי בראש.
<שמואל האוזר: השיא.
ניסן סלומינסקי: השיא, אז יש לי משהו בראש.
ניסן סלומינסקי: ועוד הרבה דברים אחרים פעלו, ובפועל היום אנחנו נמצאים במצב שאין יושב ראש לבורסה, אין מנכ"ל ואני לא יודע אם יש דברים אחרים.
ניסן סלומינסקי: ההיקפים, המחזורים, הם נמוכים מאוד וזה משדר משהו לא טוב, נגיד כך.
ניסן סלומינסקי: אמרו לנו שיש ועדות ו'בואו תנו לנו קצת זמן', יש ועדות שעובדות, ועדות איתור וכו' ואוטוטו, אוטוטו.
ניסן סלומינסקי: אז זהו, נתנו את הזמן ועכשיו המיקרופון לרשותך.
ניסן סלומינסקי: נמצא איתנו כאן שמוליק האוזר, שהוא כבר ותיק כאן, אני לא צריך להציג אותו, הוא ותיק בנושא.
ניסן סלומינסקי: פעם ראשונה זה פרופ' שמואל האוזר, אבל בשבילנו זה שמוליק.
ניסן סלומינסקי: המיקרופון לרשותך, יש לכולם ביחד שעה לנושא הזה.
<שמואל האוזר: אני אדבר חמש דקות.
<שמואל האוזר: אני רק אציג.
<שמואל האוזר: קודם כל תודה רבה לך, אדוני.
<שמואל האוזר: מאז הדיון האחרון, בחודשיים האחרונים נעשתה פעילות מאוד אינטנסיבית בקשר לבורסה, יש הרבה דברים חדשים שנעשו.
<שמואל האוזר: יושב פה גם דר' רון מלכה, שהוא יושב הראש הזמני של הבורסה.
ניסן סלומינסקי: סליחה, אני מתנצל, לא ידעתי ולא - - -
<שמואל האוזר: לזכותו אני אומר שהוא מאוד פעיל ופועל לתחזק ולתפעל ולהציל את הבורסה לעתיד הקרוב ולעתיד הרחוק ואני חושב שמגיעה לו הרבה תודה על הפעילות שלו.
<שמואל האוזר: אבל יש יושב ראש זמני - - -
ניסן סלומינסקי: נאחל לו הצלחה, אתה אומר.
<שמואל האוזר: נאחל לו בהצלחה.
<שמואל האוזר: יש מנכ"ל שעדיין מתפעל.
<שמואל האוזר: אני רק אגיד לך והוא יספר לכם קצת יותר, גם בשבועיים-שלושה הקרובים ימונה מנכ"ל.